**AGATA MUZIKOS LEIDYBOS FINANSAVIMO FONDO**

**APRAŠAS**

**I. BENDROSIOS NUOSTATOS**

1. AGATA Muzikos leidybos finansavimo fondo aprašas (toliau – „**Apraša**s“) reglamentuoja AGATA Muzikos leidybos finansavimo fondo (toliau – „**MLFF**“) paskirtį, šio fondo lėšų kaupimą, naudojimą, paraiškų teikimo, svarstymo ir Lėšų skirstymo tvarką, paraiškų vertinimo kriterijus, lėšų skyrimo ir atsiskaitymo už panaudotas lėšas tvarką.
2. MLFF įsteigtas iš dalies finansuoti AGATA narių muzikos albumų išleidimą, taip skatinti naujo turinio sukūrimą,gerinti jų kūrybinės veiklos sąlygas Lietuvoje.
3. Sąvokos:

**AGATA nariai** – tai atlikėjai ir fonogramų gamintojai, pasirašę su AGATA narystės ar teisių administravimo sutartis dėl jų teisių administravimo bent Lietuvos Respublikos teritorijoje.

**Leidžiamas albumas** – muzikos albumas, dėl kurio finansavimo pateikta paraiška MLFF konkursui.

**II. LĖŠOS**

1. MLFF finansuojamas iš AGATA projektams skiriamos Kompensacinio atlyginimo lėšų dalies, ATGTĮ numatytos AGATA projektams ir/ar AGATA Kultūrinės ir plėtros programos.
2. Kiekvieno konkurso biudžetą numato ir patvirtina AGATA Taryba (toliau – „**Taryba**“), atsižvelgdama į AGATA resursus, kitus planuojamus kultūrinio pobūdžio projektus, jų svarbą, atitinkamo laikotarpio prioritetus ir kt. reikšmingus aspektus.

**III. KONKURSO TERMINAI**

1. MLFF konkursas skelbiamas ir vykdomas 1 kartą per metus šiais terminais:

|  |  |
| --- | --- |
| **Konkurso paskelbimas** | Iki kovo 1 d. |
| **Paraiškų pateikimas** | Iki gegužės 1 d. |
| **Paraiškų svarstymas** | Iki birželio 1 d. |
| **Rezultatų paskelbimas** | Per 10 d. po Tarybos nutarimo |
| **Finansavimo sutarčių pasirašymas** | Iki rugsėjo 10 d. |
| **Albumo išleidimas** | Iki kitų metų kovo 1 d. |
| **Ataskaitos** | Per 30 d. nuo išleidimo |

**IV. FINANSAVIMO SĄLYGOS**

1. Finansuojami tik **nauji** albumai ir/ar EP (originalūs, anksčiau neišleisti).
2. Finansuojami ir **EP** (3-5 įrašai), ir **albumai** (6 ir daugiau įrašų),

albumams skiriami papildomi vertinimo balai dėl didesnės apimties (žr. VI d.).

1. Finansuojami ir **fiziniai, ir skaitmeniniai** albumai/EP.

Fiziniu tiražu leidžiamiems albumams skiriami papildomi vertinimo balai (žr. VI d.).

1. **Teikiant paraišką kartu pateikiami ankstesnių įrašų pavyzdžiai**

(jei jų nėra – finansavimas gali būti skiriamas tik išskirtiniais atvejais, atskiru sprendimu).

1. Finansuojamos išlaidos: **atlikėjų honorarai (iki 100%).**
2. Valstybės koncertinių įstaigų albumai finansuojami tik išimtiniais atvejais, atskiru MLFF komisijos siūlymu ir Tarybos sprendimu.

**V. FINANSAVIMO ĮSIPAREIGOJIMAI DALYVIAMS**

1. Finansuojamų albumų dalyviai sutinka įvairiomis priemonėmis viešinti AGATA vardą ir MLFF:

* Ant finansuojamų albumų egzempliorių vaizduojamas AGATA logotipas;
* Apie skirtą finansavimą skelbia savo soc. tinklų paskyrose;
* Pateikia AGATA-i nuotraukas ir vaizdo reportažus iš įrašų studijos, repeticijų, pristatymų ir/ar kitų įrašų leidybos etapų, su teise AGATA-i viešinti juos savo viešoje komunikacijoje;
* Įgyvendina kitas viešinimo priemones, numatytas Bendradarbiavimo sutartyje ar kt. susitarimuose su AGATA.

**VI. VERTINIMO KRITERIJAI**

|  |  |
| --- | --- |
| **Apimtis** | EP |
| Albumas |
| **Fizinis tiražas** | 0 vnt. |
| 100+ vnt. |
| **Idėjos originalumas** | |
| **Išskirtinė socialinė, kultūrinė vertė** | |
| **Planuojama sklaida, reklama** | |
| **Pareiškėjo reputacija** | |
| **Kiti kriterijai** | Veiklos kryptingumas, tobulėjimas,  kiek MLFF finansavimas reikšmingas albumo išleidimui ir pan. |

**VII. PARAIŠKŲ VERTINIMAS IR SPRENDIMŲ PRIĖMIMAS**

1. Dėl finansavimo skyrimo sprendžia nepriklausoma MLFF komisija:

* 6 muzikos ekspertai (skiria AGATA Taryba);
* 2 atlikėjai AGATA nariai (skiria AGATA Visuotinis narių susirinkimas);
* 2 fonogramų gamintojai AGATA nariai (skiria AGATA Visuotinis narių susirinkimas).

Komisijos sudėtis galioja tol, kol bus pakeista atitinkamai Tarybos arba Visuotinio narių susirinkimo.

1. Nepriklausoma MLFF komisija vertina paraiškas ir teikia siūlymus dėl finansavimo AGATA Tarybai.
2. AGATA Taryba tvirtina galutinį sprendimą pagal MLFF komisijos teikimu.

**VIII. FINANSAVIMO PRINCIPAI**

1. *Narystė*:

MLFF lėšos skiriamos tik AGATA **nariams**.

1. *Viešas atviras konkursas*.
2. *Tikslinis finansavimas*:

Finansuojamos išlaidos – **atlikėjų honorarai** už dalyvavimą įrašuose.

1. *Nepriklausomas ekspertinis vertinimas*:
2. Nepriklausoma **MLFF komisija** (žr. 15 p.)vertina paraiškas ir teikia Tarybai siūlymus dėl finansavimo;
3. **AGATA Taryba** tvirtina galutinį sprendimą **pagal MLFF komisijos siūlymus.**
4. *Nešališkumas*:

Asmenys, kurių dalyvavimas sprendžiant dėl finansavimo gali sukelti interesų konfliktą[[1]](#footnote-1), **nusišalina** vertinant atitinkamas paraiškas.

1. *Proporcingumas:*

* Daugiau balų surinkusioms paraiškoms skiriamas didesnis finansavimas, mažiau balų surinkusioms – mažesnis;
* Paraiškoms skirti vertinimo balai skaičiuojami proporcingai įvertinant nusišalinimus.

**IX. KONKURSO TVARKA IR TERMINAI**

1. Konkursas skelbiamas AGATA interneto svetainėje ([www.agata.lt](http://www.agata.lt)), jo paskelbimą organizuoja AGATA administracija.
2. Konkurso dalyviai pateikia paraiškas AGATA administracijai AGATA buveinės adresu (S. Žukausko g. 39, Vilnius 09130) arba el. pašto adresu [mlf@agata.lt](mailto:agata@agata.lt).

Paraiškos teikiamos pagal numatytą **formą**, pildomos kompiuteriu.

1. Paraiškas gali teikti visi AGATA nariai atlikėjai ir fonogramų gamintojai, fiziniai arba juridiniai asmenys, taip pat jų atstovai.
2. **Konkurse nedalyvauja** (nesvarstomos) paraiškos,kurios atitinka bent vieną šių sąlygų:

* Paraiška užpildyta nesilaikant numatytos formos, pateikta ne visa prašoma informacija ir pan.);
* Paraiška pateikta pasibaigus numatytam paraiškų priėmimo terminui;
* Pareiškėjas ar Leidžiamo albumo dalyviai neatsiskaitė už anksčiau jiems skirtą MLFF finansavimą, kai yra suėjęs atsiskaitymo terminas.

1. MLFF komisija ar Taryba **gali atmesti** paraiškas, kurios atitinka bent vieną šių sąlygų:

* Pateikti galimai neteisingi duomenys apie Leidžiamą albumą ir/ar jo dalyvius;
* Yra žinoma apie tam tikrus pareiškėjo ar Leidžiamo albumo dalyvių veiksmus, priešingus AGATA ir jos narių interesams, veiklai ar reputacijai.

1. Konkurso rezultatai skelbiami AGATA internetinėje svetainėje ([www.agata.lt](http://www.agata.lt)), nurodant, kokiems Leidžiamiems albumams ir kokio dydžio finansavimas skirtas.

Informacija apie atskirų paraiškų turinį bei vertinimus neskelbiama ir neteikiama.

**X. KONFIDENCIALUMAS**

1. Visa Paraiškose pateikiama informacija yra laikoma konfidencialia. AGATA Taryba ir AGATA administracija negali jos skelbti, platinti ar kitaip atskleisti, išskyrus 28 p. numatytą viešinimą.

**XI. FINANSAVIMO DOKUMENTACIJA IR ATSISKAITYMO TVARKA**

1. Finansavimo dokumentai:
   1. **Bendradarbiavimo sutartis**.

Finansuojamo albumo/EP fonogramos gamintojas numatytais terminais pasirašo bendradarbiavimo sutartį su AGATA. Bendradarbiavimo sutartyje numatoma:

* Fonogramos gamintojo įsipareigojimai ir atsakomybė užtikrinti, kad skiriamas finansavimas būtų naudojamas pagal Bendradarbiavimo sutartyje nurodytą paskirtį;
* Finansavimo sąlygos (įrašų registravimas, AGATA vardo viešinimas, dalyvavimas AGATA projektuose ir pan.);
* Kt. sąlygos.
  1. **Ataskaita**.

Fonogramos gamintojas per 30 (trisdešimt) kalendorinių dienų po Bendradarbiavimo sutartyje nurodyto įgyvendinimo termino pabaigos privalo pateikti AGATA administracijai numatytos formos albumo išleidimo ir gautų lėšų panaudojimo ataskaitą bei ją pagrindžiančių dokumentų sąrašą.

AGATA administracijai pareikalavus fonogramos gamintojas privalo pateikti visus išlaidas ir atsiskaitymus patvirtinančius dokumentus (pateikiamos dokumentų kopijos, patvirtintos fonogramos gamintojo parašu).

* 1. **Įrašų registracija** AGATA sistemoje ir **Pakartot.lt**.

Finansuojami albumai/EP turi būti registruoti **ManoAGATA sistemoje**, pateikiant išsamią ir tikslią fonogramų gamintojų bei atlikėjų informaciją,

taip pat turi būti pateikti į **Pakartot.lt** (su pasiklausymo galimybe visuomenei arba be jos).

Neregistravus albumų ir nepateikus jų į **Pakartot.lt** atsiskaitymas už gautą MLFF finansavimą nelaikomas tinkamai įgyvendintu.

1. Nustačius, kad lėšos panaudotos netinkamai, arba laiku tinkamai neatsiskaičius už gautą finansavimą (30.2-30.3 p.), Fonogramų gamintojas privalo AGATA prašymu grąžinti visą gautą finansavimo sumą. Jei fonogramos gamintojas nevykdo AGATA prašymo grąžinti gautas lėšas, jos gali būti išieškomos teisės aktų numatyta tvarka.
2. Fonogramos gamintojų grąžintos ar išieškotos netinkamai panaudotos lėšos grąžinamos į MLFF.

**XII. BAIGIAMOSIOS NUOSTATOS**

1. MLFF organizacinį-techninį aptarnavimą vykdo AGATA administracija.
2. MLFF komisijai mokamas atlygis už ekspertinio vertinimo paslaugas: kiekvienam komisijos nariui po 300 EUR (po mokesčių) už vieną konkursą.
3. Tvarka įsigalioja kitą dieną po jos patvirtinimo Tarybos nutarimu dienos.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Interesų konfliktu laikomi atvejai, kai MLFF komisijos ar Tarybos narys yra (ar planuoja būti) Leidžiamo albumo atlikėjas ar fonogramos gamintojas, vadybininkas, taip pat jei juos su šiais asmenimis sieja artimi giminystės, verslo ar partnerystės ryšiai. [↑](#footnote-ref-1)